CELEX: 32020R2202
Language: ro
Date: 2020-12-22 00:00:00
Title: Regulamentul de punere în aplicare (UE) 2020/2202 al Comisiei din 22 decembrie 2020 de modificare a anexei III la Regulamentul (CE) nr. 1251/2008 în ceea ce privește rubricile referitoare la Regatul Unit și la dependențele Coroanei britanice din lista țărilor terțe, teritoriilor, zonelor sau compartimentelor autorizate pentru importurile în Uniunea Europeană de transporturi de animale de acvacultură (Text cu relevanță pentru SEE)

28.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 438/1
               
            
         REGULAMENTUL DE PUNERE ÎN APLICARE (UE) 2020/2202 AL COMISIEI
         din 22 decembrie 2020
         de modificare a anexei III la Regulamentul (CE) nr. 1251/2008 în ceea ce privește rubricile referitoare la Regatul Unit și la dependențele Coroanei britanice din lista țărilor terțe, teritoriilor, zonelor sau compartimentelor autorizate pentru importurile în Uniunea Europeană de transporturi de animale de acvacultură
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 22 și articolul 61 alineatul (3),
         întrucât:
         
                     (1)
                  
                  
                     Regulamentul (CE) nr. 1251/2008 al Comisiei (2) stabilește cerințele pentru importul în Uniune de animale de acvacultură. Mai precis, anexa III la respectivul regulamentul enumeră țările terțe, teritoriile, zonele sau compartimentele din care este autorizat importul în Uniune de transporturi de animale de acvacultură.
                  
               
                     (2)
                  
                  
                     Regatul Unit a furnizat garanțiile necesare prevăzute de Regulamentul (CE) nr. 1251/2008 pentru ca Regatul Unit și dependențele Coroanei britanice Guernsey, Insula Man și Jersey să fie incluse în anexa III la respectivul regulament la încheierea perioadei de tranziție prevăzute în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Acordul de retragere), fără a aduce atingere aplicării dreptului Uniunii la și în Regatul Unit în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv. Ținând seama de garanțiile furnizate de Regatul Unit, țara terță respectivă și dependențele Coroanei britanice trebuie incluse în anexa III la Regulamentul (CE) nr. 1251/2008.
                  
               
                     (3)
                  
                  
                     Prin urmare, anexa III la Regulamentul (CE) nr. 1251/2008 trebuie modificată în consecință.
                  
               
                     (4)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezentul regulament trebuie să se aplice de la 1 ianuarie 2021.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul (CE) nr. 1251/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 328, 24.11.2006, p. 14.
         
            (2)  Regulamentul (CE) nr. 1251/2008 al Comisiei din 12 decembrie 2008 de punere în aplicare a Directivei 2006/88/CE a Consiliului în ceea ce privește condițiile și cerințele de certificare pentru introducerea pe piață și importul în Comunitate de animale de acvacultură și produse obținute din aceste animale și de stabilire a unei liste a speciilor-vectori (JO L 337, 16.12.2008, p. 41).
      
      
         
            ANEXĂ
            Anexa III la Regulamentul (CE) nr. 1251/2008 se modifică după cum urmează:
            
                        1.
                     
                     
                        După rubrica referitoare la Insulele Cook se introduc următoarele rubrici referitoare la Regatul Unit și Guernsey:
                        
                                    „GB
                                 
                                 
                                    Regatul Unit (*1)
                                    
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Întreaga țară
                                 
                              
                                    GG
                                 
                                 
                                    Guernsey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Întreaga țară
                                 
                              
                  
                        2.
                     
                     
                        După rubrica referitoare la Israel se introduc următoarele rubrici referitoare la Insula Man și Jersey:
                        
                                    „IM
                                 
                                 
                                    Insula Man
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    Întreaga țară
                                 
                              
                                    JE
                                 
                                 
                                    Jersey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Întreaga țară”